Hugh Thomas

Hugh Swynnerton Thomas, paroni Thomas of Swynnerton, (21. lokakuuta 1931 – 7. toukokuuta 2017) oli brittiläinen historioitsija. Hugh Thomas opetti historiaa Readingin yliopistossa 1966–1975. Vuosina 1979-1991 hän johti Centre for Policy Studies -tutkimuslaitosta, jonka yksi perustajista oli Margaret Thatcher. 

Thomas julkaisi vuonna 1961 Espanjan sisällissodasta kertovan merkittävän teoksen The Spanish Civil War, joka kiellettiin Francon ajan Espanjassa. Kirjalla oli suuri vaikutus Espanjan siirtymävaiheessa kohti demokratiaa. Tarkistettu painos ilmestyi 1977 ja toinen painos 2001.

Hugh Thomas kirjoitti useita kirjoja Espanjan historiasta. Lisäksi hän kirjoitti muun muassa Kuuban historiasta.

Lähteet 
 .
 .

Viitteet 

 Vuonna 1931 syntyneet
 Vuonna 2017 kuolleet
Brittiläiset historioitsijat
Elinikäiset päärit